Mana Mau Lari

Mana Mau Lari merupakan sebuah filem komedi pengembaraan Malaysia 2014 arahan Abdul Razak Mohaideen, lakonan Saiful Apek, Yassin Senario, Tauke Jambu dan Shuk Sahar. Ia mengisahkan tentang persahabatan diantara empat orang penunggang motosikal berkuasa tinggi menolong antara satu sama lain selepas sebuah daripada motosikal mereka hilang ketika dalam pengembaraan. Filem ini ditayangkan pada 27 November 2014. Saksikan Mana Mau Lari Mulai 27 November Khamis 12:00 Malam Tayangan Serentak Di Astro Citra, Astro Warna Dan Astro Mustika HD.

Sinopsis
Sebuah geng Harley Rider yang bernama “Kassem Selamat” yang terdiri daripada Abang Pen, King, Kapten dan Kyo memutuskan untuk pergi bercuti di Cowboy Town bagi meraikan kemenangan Abang Pen di pertandingan “motor-cross” baru-baru ini. Di chalet berkenaan, motor Abang Pen telah dicuri oleh seorang penunggang misteri misteri. Atas dasar setiakawan, mereka berempat memulakan pencarian yang bakal menguji persahabatan dan keberanian mereka! Dalam misi “memburu” penunggang misteri, banyak kejadian pelik, lucu dan ngeri telah mereka harungi. Abang Pen yang melihat keadaan iti akhirnya mengalah dan merancang untuk pulang. Sewaktu mereka singgah di chalet di mana Abang Pen kehilangan motornya, mereka terkejut kerana melihat motor Abang Pen masih di tempat asal dan seperti tidak pernah disentuh! Siapakah pencuri yang mereka kejar? Adakah mereka bermimpi? Tetapi apa yang mereka tempuhi benar-benar terjadi. Ini menimbulkan keraguan pada mereka bahawa adalah selama ini motor itu dicuri hantu.

Pelakon

Pelakon utama
 Tauke Jambu sebagai Abang Pen
 Yassin Senario sebagai King
 Shuk Sahar sebagai Kapten
 Aliff Yasraff sebagai Kyo

Penampilan khas
 Saiful Apek sebagai Pencerita / Suara Latar / Tak Tau
 Delimawati sebagai Hantu Kak Limah
 Dira Abu Zahar sebagai Gadis Jelita
 Sathiya sebagai mekanik
 Ruminah Sidek sebagai Mak Cik Sata
 Shamsul Ghau Ghau sebagai Pondan
 Abu Bakar Omar sebagai Pak Lebai
 Tania Hudson sebagai penyambut chalet
 Farah Nabilah sebagai penyambut tetamu
 Ropie Cecupak sebagai pekerja pam minyak

Pelakon tambahan
 Ezzaty Abdullah sebagai mangsa rogol

Penerbitan
Mana Mau Lari diarahkan oleh A Razak Mohaideen dengan skrip ditulis oleh novelis terkenal Ahadiat Akashah, ia merupakan filem pertama arahannya dalam tempoh dua tahun selepas kali terakhir menduduki kerusi sutradara menerusi dua filem arahannya, Bujang Terlajak dan Ngorat yang kedua-duanya ditayangkan pada 2012. Ketika penggambaran dijalankan, satu insiden kemalangan telah berlaku melibatkan Yassin dan pelakon baharu, Aliff Yasraff.

Filem ini turut mendapat tajaan dari jenama motosikal berkuasa tinggi terkenal, Harley-Davidson. Penggambaran dijalankan selama 28 hari meliputi beberapa lokasi termasuk Putrajaya, Shah Alam, Kuala Selangor dan Kuala Kubu Baru.

Keluaran dan sambutan
Mana Mau Lari ditayangkan pada 27 November 2014.

Rujukan

Pautan luar


Kategori:Filem 2014
Kategori:Filem Malaysia tahun 2014
Kategori:Filem komedi Malaysia
Kategori:Filem arahan A. Razak Mohaideen